text: To mænd anholdt i sag om dobbeltdrab fra Møgeltønder
  22 september 2010 kl. 18.07
  Syd- og Sønderjyllands Politi har i dag ved 16-tiden anholdt to mænd i sagen om dobbeltdrabet i Møgeltønder.
  Her blev en 68-årig kvinde og hendes 42-årige søn i lørdags fundet dræbt med kniv i familiens hus i udkanten af Møgeltønder. 
  De to, der nu er anholdt, er en 32-årig fra lokalområdet og en 25-årig fra en anden del af Sønderjylland. De to sidder til afhøring hos politiet, og har erkendt konkrete omstændigheder omkring drabene.
  - Vi er i en meget tidlig fase af undersøgelserne i forbindelse med anholdelsen af de to mænd. Derfor kan vi ikke udtale os om mændenes motiver eller om deres forklaringer i øvrigt, siger efterforskningsleder, politiinspektør Kaj Nielsen fra Syd- og Sønderjyllands Politi.
  